recursal/SuperWikiNEXT-32B huggingface dataset:
**Aliya İzzetbeqoviç** (bosn. *Alija Izetbegović*; 8 avqust 1925[…], Şamats, Yuqoslaviya krallığı – 19 oktyabr 2003, Sarayevo, Bosniya və Herseqovina) — Bosniyalı siyasətçi və Bosniya və Herseqovinanın ilk prezidenti (1990–1996) və Prezident Şurasının üzvü (1996–2000).

Həyatı
------

Atası bosniyalı, anası türk olan Aliya 1925-ci il 8 avqustda Samaçda dünyaya gəlib, 1927-ci ildə ailəsi ilə birlikdə Sarayevoya köçmüşdür.

Aliya İzzetbeqoviç gənc yaşlarından etibarən siyasətlə məşğul idi. Hələ 16 yaşında olarkən "Gənc müsəlmanlar" təşkilatının üzvü olmuş, bu səbəbdən İkinci dünya müharibəsindən sonra həbs edilərək,1949-cu ildə beş il azadlıqdan məhrumetmə cəzasına məhkum edilmişdir. Həbsdən çıxdıqdan sonra hüquq və kənd təsərrüfatı üzrə təhsil almışdır. Bu dövrdə eyni zamanda inşaat şirkətində əmək fəaliyyətinə başlamışdır. "Gənc müsəlmanlar" təşkilatının verdiyi qərara əsasən dini təhsil almağa başlayan İzzetbeqoviç Yuqoslaviyada nəşr edilən bir çox qəzet və jurnalda və eyni zamanda İslam dünyasının digər yerlərindəki mətbu orqanlarda yazılarını nəşr etdirdi.

İzzetbeqoviç 1970-ci ildə bütün dünyada böyük əks-sədaya səbəb olan "İslam Manifesti" əsərini , 1980-ci ildə isə "Şərq və Qərb arasında İslam"ı tamamlamışdır.

"İslam Manifesti" kitabına görə 1983-cü ildə həbs edilərək 14 il azadlıqdan məhrum edilsə də, sonradan cəzası əvvəlcə 11, sonra isə 9 ilə qədər azaldılmışdır. Günahını etiraf etməyi əvəzində azad edilməsi təklifini isə qəti olaraq rədd etmişdir. İzzetbeqoviç beynəlxalq ictimaiyyətin təzyiqi ilə 1989-cu ildə cəzadan azad edilmişdir. Hələ həbsdə ikən kommunist blokunun dağılacağını bildirən İzzetbeqoviç bu sistemi tənqid etmişdir. Həbsdən çıxdıqdan bir müddət sonra dostları ilə Demokratik Hərəkat Partiyasını (*Stranka Demokratske Aksiye*, "SDA") qurdular. Yekdilliklə partiyanın sədri seçilən Aliya İzzetbeqoviç vəfat edənə qədər bu vəzifədə çalışmışdır.

Bosniya əsilli yazıçı Camaləddin Latiç onun haqqında belə yazır: 

|  |  |  |
| --- | --- | --- |
| "| Hər zaman sinəsini irəli verərək İslamçı olduğunu, bu yol uğrunda həbslərdə yatdığını söyləyirdi. Ayağında zəncirlər daş karxanalarında işlədi, ancaq heç zaman ideallarından dönmədi. | "|

"Həyat qısa deyil. Mənə o çox uzun gəlir" deyən Aliya İzzetbeqoviç 19 oktyabr 2003-cü ildə 78 yaşında vəfat etmişdir.

İstinadlar
----------

1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4  Alija Izetbegović // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag
3. 1 2  Alija Izetbegovic // Munzinger Personen (alm.).

Xarici keçidlər
---------------


Vikianbarda Aliya İzzetbeqoviç ilə əlaqəli mediafayllar var.

* Azerimuslims.com

|  |  |
| --- | --- |
|  | ***Siyasətçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
Yalova'daki Makhaçkala Parkı
**Yalova** — Türkiyə, Yalova ilinin inzibati mərkəzi. Bugünki inzibati bölünməyə görə, mərkəz rayonla birlikdə 6 ilçədən ibarətdir. İlçələr; Yalova Mərkəz, Altınova, Armudlu, Çınarcık, Çiftlikköy və Termal. Yalovanın 6 ilçə bələdiyyəsi ilə birlikdə, cəmi 15 bələdiyyəsi var;

Şəhərin əhalisi 2018 ilə görə 144.407 nəfərdir. 1937-ci ildə 21.000 olan əhali 1990-cı ildə 65.823-ə, 2000-ci ildə 70.118-ə, 2007-ci ildə isə 87.372 nəfərə çıxmışdır.

Yalova, ərazi etibarilə Türkiyənin ən kiçik ilçəsidir və 105 km ilə dənizə ən uzun sahili olan turist ilçələrindən biridir.

Yalova, səmərəli və bərəkətli torpaqlara malikdir. Çınarcık, Gökçədərə, Albalılı, Kılıçköy və Taşköprü ilə dəniz arasında bir-birindən alçaq təpəciklərlə ayrılan böyüklü kiçikli düzənliklər yaranıb. Bu düzənliklər, axar sular boyu uzanmaqda olub dairələrində meyvəçilik və tərəvəzçilik aparılır.

Tarixçəsi
---------

Bölgədəki ilk yaşayışlar e.ə XVII-XV Əsrlərə aiddir. 74-cü ildə Romalılar ilçənin nəzarətinə keçdi. Roma İmperiyasının 395-ci ildə parçalanmasından sonra Yalova Bizans İmperiyasının rəhbərliyinə keçdi. 1302-ci ildə Yalova ətrafında Bafeus müharibəsi baş verdi. Yalova və ətrafı 1326-cı ildə Osmanlı İmperiyasının nəzarətinə keçdi.

Mustafa Kamal Atatürk həyatının son hissəsində ara sıra Yalovanı ziyarət etmiş və Yeriyən Köşkdə istirahət etmişdir. Bir çıxışında "Yalova mənim şəhərimdir" ifadələrini də işlətmişdir. Bu yolla şəhərə olan sevgisini dilə gətirmişdir.

Həmçinin bax
------------

* Yalova Qırğını

| ⛭Yalova ilçələri |
| --- |
| İl mərkəzi | 
* Yalova

 |  |
| Bağlı ilçələr | 
* Altınova
* Armudlu
* Çinarcıq
* Çiftlikköy
* Termal

 |


|  |  |
| --- | --- |
|  | *Türkiyə ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



1. ↑  .
**İsmin Çıxışlıq Halı:** İsmin çıxışlıq halı hərəkətin çıxış, yəni başlanğıc nöqtəsini bildirir. Çıxışlıq hal -**dan2** şəkilçisi ilə əmələ gəlir. *Kimdən? Nədən? Haradan?* suallarından birinə cavab verir. Çıxışlıq halda olan sözlər həm təsirli, həm də təsirsiz fellərlə əlaqəyə girir. Bu halda olan sözlər ismi xəbərlə də əlaqəyə girir. Məsələn : Bizə idarədən məktub var.

Çıxışlıq hal mənaca yönlük halın əksini bildirir. Yəni, yönlük hal son nöqtəni bildirirsə, çıxışlıq hal başlanğıc nöqtəni bildirir.
Sonu n, m samitləri ilə bitən sözlərdən sonra çıxışlıq hal şəkilçisi *-nan2* şəklində tələffüz olunur.
Çıxışlıq halda olan sözlər vasitəli tamamlıq, yer zərfliyi və ismi xəbər vəzifəsində işlənə bilir. *Məsələn :* Həmin güldən aldı.

Bu halda olan sözlər qoşma ilə də işlənir və bu da cümlədə müxtəlif məna xüsusiyyətlərinin meydana çıxmasına səbəb olur. *Məsələn :* uşaqdan ötrü, uşaqdan sonra , uşaqdan əvvəl, uşaqdan başqa

Təsirlik halının digər dillərdəki qarşılığı belədir:

Ingilis dilində — "*Ablative case*"

Rus dilində — "*Родительный падеж*"

Türk dilində — "*-den hâli (ayrılma/çıkma), uzaklaşma hali*"

| ⛭İsmin halları |
| --- |
| Adlıq hal • Yiyəlik hal • Yönlük hal • Təsirlik hal • Yerlik hal • Çıxışlıq hal |


|  |  |
| --- | --- |
|  | *Dil ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Çərəkdar monastırı** — Kəlbəcər rayonunun Çərəkdar kəndində yerləşən tarix-memarlıq abidəsi. İnşaat kitabəsində verilən məlumata görə, kompleksin baş kilsəsi 1260-cı ildə inşa edilmişdir.

Tarixi
------

İnşaat kitabəsində verilən məlumata görə, kompleksin baş kilsəsi 1260-cı ildə inşa edilmişdir. Dövrümüzə çatmış tikililərin memarlıq-planlaşdırma xüsusiyyətlərinin öyrənilməsi və epiqrafika nümunələrinin tədqiqi kilsə ətrafındakı tikililərin müxtəlif dövrlərə aid olduğunu göstəmişdir.

Ümumilikdə monastır ərazisində 11 kitabə S. Barxudaryan tərəfindən oxunaraq, nəşr edilmişdir. Həmin kitabələrin ən qədimləri 1152, 1206, 1347, 1360-cı illərə aiddir.

2023-cü ilin sentyabrında Qarabağda həyata keçirilmiş lokal anti-terror əməliyyatlarından sonra erməni mətbuatında yayımlanmış video görüntülərdə Çərəkdar kəndini azad etmiş Azərbaycan hərbiçilərinin monastır binasının qalıqlarını atəşə tutduqları görünmüşdür.

Memarlıq xüsusiyyətləri
-----------------------

Monastırın əksər tikililəri dövrümüzə xarabalıq vəziyyətdə çatmışdır. Onların inşasında istifadə edilmiş yonulmuş daşlar və naxışlı xaçdaşlar ətraf ərazilərə daşınaraq yaşayış binalarının inşasında istifadə edilmişdir. Buna baxmayaraq kilsə binası yaxşı qorunmuş, narteks, yeməkxana və zəng qülləsinin bir hissəsi saxlanmışdır. Bütün bu tikililər arasında çoxlu sayda xaçdaşlar, qəbir daşları və epiqrafikalı daşlar vardır.

Monastırın başkilsəsi kiçik ölçülü (7x3 metr) düzbucaqlı plana malik bazilika olmaqla, iki tərəfli damla örtülmüşdür. Kilsənin şərq tərəfində düzbucaqlı formaya malik altar vardır. Kilsənin qərb tərəfində yerləşən narteksin yalnız bir hissəsi salamat qalmışdır. Onun cənub hissəsinin künc tərəfində olan yarımdairəvi qüllələr, narteksin həm də müdafiə sisteminə daxil olduğunu göstərir. Cənub tərəfdən kilsəyə yeməkxana binası birləşir. Yeməkxananın şimal divarı, şərq və qərb divarlarının isə bir hissəsi saxlanmışdır.

İstinadlar
----------

1. 1 2  Бархударян, 1982. səh. 132-135
2. 1 2 3 4 5  Мкртчян, 1989. səh. 47
3. ↑  "Двое азербайджанских военнослужащих стреляли по построенному в 13 веке монастырю Чаректара Узнайте больше на сайте: https://ru.aravot.am/2023/09/27/420940/ © 1998 - 2023 Аравот - Новости Армении". 2023-09-27 tarixində arxivləşdirilib. İstifadə tarixi: 27 sentyabr 2023.

Ədəbiyyat
---------

* *Мкртчян, Ш.М,* Историко-Архитектурные Памятники Нагорного Карабаха, Ереван, 1989
* *Бархударян, С.* Свод армянских надписей, вып. 5. Ереван. 1982. 194.

|  |  |  |  |
| --- | --- | --- | --- |
| 

| ⛭Qafqaz Albaniyasının monastırları |
| --- |
| 

|  |
| --- |
| Çərəkdar monastırı (Qafqaz Albaniyası)Amaras
Ürəkvəng
M. Yaqub
Sisərnəvəng
M. Yelisey
Xudavəng
Yeddi kilsə
Əskipara
Arılıqbinə
Çarekvəng
M. Dilmanclar
Çiçərəvəng
Həmşivəng 
M. Sərkis
Gəncəsər
Calut
Yeddi qapı
Ktişvəng
Qırmızı
Vaquas
Kiçan
Havaptux
Kolatağ
Xatirəvəng
Qırmızı daş
Çərəkdar
Üç körpə
Çiləbürt
Xutudərə
M.İohann
M. Yelisey
Katarovəng 
Mavas
M. Yelisey
Şoşqavəng
Bovurxanavəng
Badara
Oçkanvəng
Xilaskar
M.Georgi |

 |

 |
**Milluoll Futbol Klubu,** (*ing.* Millwall Football Club (/ˈmɪlwɔːl/)) Cənub-şərqi Londonu təmsil edən İngiltərənin peşəkar futbol klubu. Ev oyunlarını The Den stadionunda oynayan klub, hal-hazırda İngltərə Birinci Liqasında mübarizə aparır. Rəngləri mavi-ağ və ləqəbi Aslanlar olan bu klub 1885-ci ildə yaranmışdır. Milluoll klubu Vest Hem Yunayted ilə aralarında olan yüksək rəqabətlə yanaşı azarkeş topluluğu ilə də tanınır. İngilis qanun orqanlarına görə ən başedilməz tərəftar topluluğu Milluoll qrupudur.

Rəqibləri
---------

Milluoll klubunun İngiltərə futbol klubları arasındakı əsas rəqibləri, Vest Hem Yunayted, Kristal Palas, Çarlton Atletik, Lids Yunayted, Portsmut və Qillingem futbol klubları hesab olunur.

Hazırkı heyət
-------------

Klub rəsmləri
-------------

Milluoll Avropa futbolunda
--------------------------

Stadion
-------

Tanınmış tərəflarları
---------------------

İstinadlar
----------

1. ↑  "Millwall pronunciation in English". Forvo. 27 March 2019 tarixində arxivləşdirilib. İstifadə tarixi: 9 May 2016.
2. ↑  
"Football Rivalries census" (PDF). Football Fans Census. 20 Oktyabr 2013 tarixində orijinalından (PDF) arxivləşdirilib. İstifadə tarixi: 27 Noyabr 2007.
3. ↑  "2012 Football rivalry census results". 2014-10-21 tarixində arxivləşdirilib. İstifadə tarixi: 6 Sentyabr 2012.

Xarici keçidlər
---------------
Kəlbəcərin ərazisində yerləşən dağlar orogenez (dağ əmələgəlmə prosesləri) və həmçinin vulkan püskürmələri nəticəsində əmələ gəlmişdir. Dağlar dəniz səviyyəsindən 2000-3700 m hündürlükdə yerləşir. Rayonun ərazisinin 70-80 %-ni hündür dağlar təşkil edir. Bu dağları aşağıdakı qruplara bölmək olar:

* **Kəlbəcərin qərb hissəsindəki dağlar**

Keyti dağı, Ağduzdağ dağı, Qazanuçan dağı, Dəlihəsən dağı, Şişdağ dağ, Qaraqaya dağı, Qonur dağ, Pişikli dağı, Məsim qalası dağı, Keçibeliningəzi dağı, Qumlu dağ, Qılışlı dağı.

* **Dəlidağ ətrafındakı dağlar**

Dəlidağ, Ağqaya dağı, Sultanheydər dağı, Teymuruçan dağ, Sarmısaqlı dağı, Sarıbulaq dağı, Nəcəfqulu dağı, Qaraqaya dağı, Humay qaya dağı (Böyük Gəlinqaya dağı), Sarıgüney dağı, Maral dağı, Lilpər dağı.

* **Keçəl dağ və Sarıyer ətrafındakı dağlar**

Keçəl dağ, Sarımsaqlı dağı, Sərçəli dağ, Qırmızı dağ, Dikpləkən dağı, Ayıçınqılı dağı, Dəvə dağı, Dəvəgözü dağı.

* **Tunel-Başlıbel ətrafındakı dağlar**

Şahdağ, Böyük Boz dağı, (Oyuğunşişi dağı), İldırım dağı, Ağbaba dağı, Hovuzun dağı, Qoçdaş dağı, Qala dağı, Mıxtökən dağı, Nərdivan dağ, Sarı bulaq dağı, Qonqur dağ, Göydağ, Qabanqaya dağı, Eyvan dağı, Xocayrud dağı (bu dağ Tunel zonasının şərq hissəsində yerləşir), Şiştəpə dağı, Sarıbulan dağı, Uzunyal dağı, Gilgəz dağı, Qızıkqayası dağı, Ağqayanınbaşı dağ, Qazançay dağı, YElligədik dağı, Şakkar dağı, Dəlicəli dağ (Çoban dağı), Qarabağlı dağı, Kiçik Qalaboynu dağı, Böyük Qalaboynu dağı.

* **Murovdağ ətrafındakı dağlar**

Murov dağı, Gamış dağı, Ömər dağ, Susuzluq dağı, Bağırlı dağı, Buzdux dağı, Ağçınqıl dağı, Koroğlu dağı, Qonqur dağ, Hinal dağ, Böyük Hinal dağ, Kiçik Hinal dağ, İnək dağı, Qaravul dağı, Bənövşəli dağ, Sarı dağ, Kərəm dağı, Bəzirgan dağı, Çiçəkli dağ, Həmzəçimən dağ, Tanrıyoxuşu dağı, Təkəqaya dağı, Ağbulaq dağı. Çalmalı dağ, Ağdağ, Nadirxanlı dağı, Kəmərqaya dağı, Dəmir dağ, Sarıyal dağ, Atdaşı dağı.

İstinadlar
----------

1. ↑  Məzahir Təhməzov Kəlbəcər Ensiklopedik məlumatlar Toponimlər fətəşəkillər xəritələr
2. ↑  Məzahir Təhməzov Kəlbəcər Ensiklopedik məlumatlar Toponimlər fotoşəkillər xəritələr

Həmçinin bax
------------

* Kəlbəcər rayonunun çayları
* Kəlbəcər rayonunun mineral suları
* Kəlbəcər rayonunun faydalı qazıntıları
**Zaisan köstəbəyi** (Ellobius tancrei) və ya şərq köstəbəyi, Cricetidae ailəsində gəmiricilərin bir növüdür. Orta Asiyada tapılmışdır.

Təsviri
-------

Zaisan köstəbəyi yeraltı həyata yüksək dərəcədə uyğunlaşmışdır. Başı və bədən uzunluğu 95 ilə 131 mm (3,7–5,2 inç) qədər, uzunluğu 8 ilə 20 mm (0,3–0,8 in) və çəkisi 30 ilə 88 qram (1,1 və 3,1 oz) arasındadır. Xəzi sıx, yumşaq və məxmərdir. Üz və başın tacı tünd qəhvəyi və xarici qulaqlar ətli bir sıraya endirilmişdir. Diş kəsiciləri təmiz ağ, düz və uzundur və burun sümüyünün qabağına doğru uzanır. Bədənin dorsal səthinin rəngi qumlu qəhvəyi ilə tünd boz qəhvəyi və alt hissələr ağdan boz qəhvəyi ilə dəyişir. Quyruq qumlu-qəhvəyi rəngdədir və boz-ağ saçlı bir dəstə ilə uclanır. Əllər və ayaqlar genişdir, kiçik dırnaqları var və ağ tüklərlə örtülmüşdür.

Xromosomlar
-----------

Karyotip dəyişkəndir, 2n = 32–54 ilə. E. lutescens halına bənzər Y xromosomu itirilmişdir; lakin, E. lutescens-dən fərqli olaraq, həm kişilərdə həm də qadınlarda bir cüt X xromosomu var.

Yayılması və yaşayış sahəsi
---------------------------

Zaisan köstəbəyinin yayıldığı ərazilərə Özbəkistan, Tacikistan, Qırğızıstan, cənub-şərqi Qazaxıstan, şimal Sincan (Çin), şimal-qərb, orta və cənub-şərq Monqolustan və Tuva (Rusiya) daxildir. Tipik yaşayış sahəsinə çöllər və çəmənliklər daxildir. Xüsusilə nəm vadilərdə və torpağın dərin olduğu göl və çayların yaxınlığında məskən salır.

Davranış
--------

Zaisan köstəbəyi, yerdən 10–40 sm (4 ilə 16 in) arasında diametri 5 və ya 6 sm (2,0 və ya 2,4 inç) olan üfüqi keçidləri olan geniş bir yuva sistemində yaşayır. Digər keçidlər daha dərinlikdə saxlama yuvalarına aparır. Bu köstəbək kəsici dişləri və başın yuxarı hərəkətlərini istifadə edərək boş torpaqdan keçmək üçün buruqlar qazır. Gecə və gündüz hər zaman yeraltındadırlar, lakin nadir hallarda gündüz səthə çıxdıqda aktivdirlər. Gecələr geniş bir ərazidə yem yeyirlər və əsasən kök, ampül və kök yumruları ilə qidalanırlar. Çoxalma aprel və sentyabr ayları arasında təxminən 35 gün aralıqlarla olur. Hamiləlik müddəti 26 gündür,balalar iki aylıqda süddən ayrılana qədər yuvada qalırlar. Üç aya qədər cinsi olaraq yetkinləşirlər.

Status
------

Zaisan köstəbəyi geniş və ümumi bir əhaliyə sahibdir. Ona xüsusi bir təhdid tanınmadı və Beynəlxalq Təbiəti Qoruma Birliyi qoruma statusunu "ən az narahat" olaraq qiymətləndirdi.

Mənbə
-----

1. 
2. 
3. 
4.

İstinadlar
----------

1. ↑  Integrated Taxonomic Information System (ing.). 2004.
2. ↑  Mammal Species of the World (ing.): A Taxonomic and Geographic Reference. / D. E. Wilson, D. M. Reeder 3 Baltimore: JHU Press, 2005. 35, 2142 p. ISBN 978-0-8018-8221-0

1. 
2. 
3. 
4. 
5. 
6.
**"Con, Cani, Canardan" filmi** — 2016-cı ildə çəkilmiş kannada dilli Hindistan filmidir.

Rollarda
--------

Acay Rao — Canardan

Yoqeş — Cani

"Madaranqi" Krişna — Con

Malaşri — polis

MS Umeş

Vaycanatx Biradər

Qirica Lokeş

Tennis Krişna

Qurunandan

Şrinivasa Murti

Bank Canardxan

Ravişankar Qouda

Praşant Siddi

Çitra Şenoy

Sanket Kaşi

Ayndrita Ray

İstehsal
--------

2016-cı ilin aprel ayında filmin çəkiləcəyini rejissor elan etdi. Bir komediya olan üçüncü bir film üçün hazırlaşdığı açıqlandı. 1 ay filmin heyəti müəyyənləşdirildi və may ayında filmin çəkilişlərinə başlandı. 30 iyul ayında çəkilişlər bitdi.

Mahnılar
--------

Filmin bəstəkarı Arcun Canyadır.

| Mahnının adı | Sözü və musiqisi | Müğənni | Müddət |
| --- | --- | --- | --- |
| A Aa E Ee | Çandan Şetti, Quru Deşpande | Çandan Şetti | 2:33 |
| Hudugeer, Hudugeer (Bölmələr, bölmələr) | Alemaru Sandxu | Vicay Prakaş | 4:16 |
| Roomige Ondhu (Biri otaq üçün) | AP Arcun | Vicay Prakaş, Hemanth Kumar | 3:59 |
| Onde Thayi Makkalu (Bir ananın uşaqları) | K.Kalyan | Şreya Caydip | 4:23 |
| John Jani Janardhan (Con, Cani, Canardan) | Çitan | Benni Dayal | 4:08 |
| Preetiya Parivala (Hörmətli göyərçin) (alboma daxil deyil) |  |  |  |

Xarici keçidlər
---------------

Con, Cani və Canardan "Kannada dilini öyrən" deyirlər. "Yeni Hindistan Ekspressi". 17 May 2016

"Con, Cani, Canardan" filminin çəkilişləri bitdi. "Şəhər bu gün". 30 İyul 2016

Filmin buraxılışı təxirə salındı. "Çitraloka". 9 Noyabr 2016
**Arazboyu maili düzənlik fiziki-coğrafi rayonu** — rayon ərazisi Arazboyu, Cəbrayıl, Gəyən düzənliklərini əhatə edib, Zəngilan rayonundan başlamış şimal — şərqdə Xocavənd rayonu ərazisinə kimi uzanır və qərbdə, şimal – qərbdə Kiçik Qafqazın ətəklərinə təmas edir. Mütləq yüksəkliyi 200 m-lə 500–600 m arasında dəyişir.

Qarabağ silsiləsinin Çaxmaxçayla, İncəçay arasında əyilməyə məruz qalan periklinal sahəsində Üst Abşeron, Dördüncü dövr çöküntüləri 700–800 m-ə kimi qalxmışdır. Denudasion akkumlyativ mənşəli bu düzənliklərin səthi yarğanlarla daha çox parçalanmışdır. Burada quraq iqlim şəraitində arid — denudasiya prosesləri daha çox inkişaf edib çılpaq yamaclar — bedlendlər əmələ gətirmışdir.

Ərazidə başlıca olaraq kserofit kollu quru- çöl (400–600m mütləq yüksəkliklər arasında) və yarımsəhra (260–400m-də) landşaft kompleksləri inkişaf etmişdir. Quru – çöl landşaftı başlıca olaraq Gəyən və Cəbrayıl maili düzənliklərin əhatə edir.(Mikayılov, Əlizadə,1988). Fiziki Coğrafi rayon ərazisində kənd təsərrüfatının üzümçülük, taxılçılıq, heyvandarlıq, pambıqçılıq sahələri geniş inkişaf etmişdir.

Həmçinin bax
------------

* Fiziki-coğrafi rayonlaşdırma

İstinadlar
----------

1. ↑  Azərbaycan Respublikası Konstruktiv Coğrafiyası. Bakı –Elm — 1996, I cild

| ⛭Azərbaycan ərazisinin fiziki-coğrafi rayonlaşdırılması |
| --- |
| Böyük Qafqaz fiziki-coğrafi vilayəti | Samur-Şabran fiziki-coğrafi rayonu  • Qonaqkənd fiziki-coğrafi rayonu  • Zaqatala-Lahıc fiziki-coğrafi rayonu  • Dağlıq Şirvan (Şamaxı) rayonu  • Qobustan-Abşeron fiziki-coğrafi rayonu |
| Kür çökəkliyi fiziki-coğrafi vilayəti | Acınohur-Ceyrançöl öndağlığı fiziki-coğrafi rayonu  • Alazan-Əyriçay fiziki-coğrafi rayonu  • Qazax-Qarabağ fiziki-coğrafi rayonu  • Küdrü-Şirvan fiziki-coğrafi rayonu  • Arazboyu maili düzənlik fiziki-coğrafi rayonu  • Mərkəzi Aran fiziki-coğrafi rayonu |
| Kiçik Qafqaz fiziki-coğrafi vilayəti | Gəncə fiziki-coğrafi rayonu  • Qarabağ fiziki-coğrafi rayonu  • Qarabağ vulkanik yaylası fiziki-coğrafi rayonu  • Həkərə fiziki-coğrafi rayonu |
| Lənkəran fiziki-coğrafi vilayəti | Lənkəran fiziki-coğrafi rayonu  • Talış fiziki-coğrafi rayonu |
| Orta Araz fiziki-coğrafı vilayəti | Şərur-Ordubad rayonu  • Naxçıvan fiziki-coğrafi rayonu |
| 
* Kateqoriya:Azərbaycanın fiziki-coğrafi rayonları

 |
**Dairə məhkəməsinin binası** — Taqanroqun mərkəzində tarixi qədim bina. Taqanroqun arxitektura abidələri siyahısına daxildir. Hal-hazırda binada Taqanroq metallurgiya kolleci yerləşir.

Tarixi
------

Dairə məhkəmə binası ХIХ əsr
Dairə məhkəməsinin binası Dobrolyubovski xiyabanının küncündə (9-11) və Petrovskaya küçəsində yerləşir. Bina XIX əsrin ikinci yarısına xas arxitekturada inşa edilmişdir. 1860-cı illərdə gələcəkdə şəhər rəhbərliyində mühüm vəzifələrdən birini tutan, tacir N. T. Curiç öz imkanları hesabına Taqanroqun Petroskaya küçəsində bina tikməyi qərara alır. Bir müddət sonra o tikintiyə marağı itirir. Bina yarımtikili olaraq Dairə məhkəməsinə satılır. Bu bina taqanroqda ilk üç mərtəbəli bina olmuşdur. 
Dairə məhkəməsi bu binada 30 aprel 1869 ildə açılmışdır. Hakimlər Don vilayətinin mülki və cinayət işləri ilə əlaqədar məsələlərə baxırdılar. Hakimlər şəhərin sayılıb-seçilən ailələrindən seçilirdi. 
1882-ci ildə məhkəmə binanı tərk edərək Taqanroqun mərkəzi küçəsinə köçmüşdür.

1920-ci ildə bu binada Əmək sarayı yerləşir. 1936 - 1938-ci illərdə burada hazırlıq uçilişi yerləşirdi. 1939–1941-ci ildə binada Müəllimlər Universiteti yerləşirdi. İkinci Dünya müharibədindən sonra binada metallurqiya texnikumu yerləşdirilmişdi.

Arxitekturası
-------------

Dairə məhkəmə binası ХХ əsr
Binanın layihəsi A. Zaqoskinə mənsubdur. Binanın zəngin elementlər baxımından zəngindir. Şəhər sakinləri çox zaman binanı «Miniaturda olan qış sarayı» adlandırırlar. Binanın girəcəyi də Taqanroq Metallurgiya kollecinin emblemi yerləşir.

Binada məhkəyə aid bəzi elementlər saxlanılır. Otaqkarın qapılarında kiçik pəncərələr vardır. Bu pəncərələr dustaqlara nəzarət etmək məqsədi güdürdü.

Müasir dönəm
------------

Hal-hazırda binada Taqanroq metallurgiya kolleci yerləşir.

Həmçinin bax
------------

* Dairəvi bina (Taqanroq)

Ədəbiyyat
---------

* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0

Mənbə
-----

* «Зимний дворец» в Таганроге Arxivləşdirilib 2017-01-31 at the Wayback Machine
* Достопримечательности Таганрога

İstinadlar
----------

1. ↑  "Dairə məhkəməsinin binası". 2017-01-31 tarixində orijinalından arxivləşdirilib. İstifadə tarixi: 2017-02-18.
**Qadın əməyi** cinsinə görə xüsusi əmək fəaliyyəti növüdür. Kişilər və qadınlar əhalinin təqribən yarısını təşkil etdiyinə görə qadınların ictimai istehsal prosesində mütənasib təmsil olunması müəyyən dərəcədə onun müəyyən cəmiyyətin sosial-iqtisadi inkişaf səviyyəsi haqqında müəyyən mühakimə yürütməyə imkan verir. Patriarxal icmalarda qadın bərabərsizliyini qorumaq üçün sosial şərait yetişdirilir ki, bu da başqa şeylərlə yanaşı, əmək münasibətlərinin təbiətində, eləcə də qadın və kişi arasında əmək bölgüsündə ifadə olunur. Yaponiya və bəzi digər ölkələrin nümunəsindən göründüyü kimi, çoxlu sayda qadının əmək azadlığı, onların yalnız məişət rollarından azad olması üçün təkcə texnoloji tərəqqi kifayət etmir: kişilərlə tam bərabərlik yalnız fəal maddi və mənəvi dəstəklə mümkündür. mədəni və psixi münasibətlərdə dəyişiklikləri dəstəkləyən dövlətin.

İstinadlar
----------

1. ↑  Qadın əməyi // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.
**Marsiya Enn Kross** (*ing.* Marcia Anne Cross; 25 mart 1962, Malboro[d], Massaçusets) — Aktrisa.

Həyatı
------

Marsiya Kross 25 mart 1962-ci ildə Malboroda (Massaçusets ştatı, ABŞ) Mark və Canet Kross ailəsində anadan olub.

Sənəti
------

Aktrisa "Melrose Place" (1992—1997) serialında doktor Kimberli rolu ilə tanınıb. Bundan əlavə Desperate Housewives (2004–12) serialında da Bri Van de Kamp rolunda böyük şöhrət qazanıb.

Kross öz debütünü 1984-cü ildə The Edge of Night serialında edib. Daha sonra Nyu-Yorkdan Los-Ancelesə köçüb və orada kiçik rollarda televiziya filmlərində çəkilməyə başlayıb. 1986-1987-ci illərdə *One Life to Live* serialında çəkilib.

Kross məşhurluğunu Aaron Spellinqin "Melrose Place" serialında əldə edir. Əvvəlcə serialın prodüserləri aktrisanı yalnız bir epizodda iştirak etmək üçün dəvət etdilər, lakin daha sonra Krossun əsas heyətə daxil edilməsinə qərar verdilər. Krossun xarakteri beşinci mövsümdə öldürüləndən sonra onun karyerası zəyifləməyə başladı və o, əsasən "Seinfeld", "Spin City", "Ally McBeal" seriallarında epizodlarında görünür. 2003-cü ildə "Everwood" serialında ikinci plan rolunda qazanıb.

2004-cü ildən *Desperate Housewives* serialında Bri van de kamp rolunu qazanıb. Layihə həm ABŞ-də, həm də dünyada çox uğurlu olub və karyerasında ən böyük əhəmiyyət daşıyıb. 2005-ci ildə o, *Emmy Award* mükafatına namizəd olub, lakin Felisiti Haffman-a uduzub, üç dəfə "Qızıl Qlobus" mükafatına namizəd olub, lakin hər dəfə öz rəqiblərinə uduzub.

Şəxsi həyatı
------------

Marsiya 1993-dcü ilə qədər Riçard Cordanla bir yerdə yaşayıb.

24 iyun 2006-cı ildə Marsiya Tom Mahoni ilə evlənir. Onların əkiz qızları olur.

Aktrisanın həyat yoldaşı xərçənglə mübarizədə qalib gəlir. SAonradan isə aktrisa özü bu xəstəlikdən əziyyət çəkir, hal-hazırda isə vəziyyəti kifayyət qədər yaxşıdır.

İstinadlar
----------

1. 1 2  Marcia Cross // Internet Broadway Database (ing.). 2000.
2. ↑  "Marcia Cross Tapped For 'Quantico' Role" (ingilis). DEADLINE. 2020-10-27 tarixində orijinalından arxivləşdirilib. İstifadə tarixi: 10.12.20.
3. ↑  "Marcia Cross Tapped For 'Quantico' Role" (ingilis). DEADLINE. Archived from the original on 2020-09-29. İstifadə tarixi: 10.12.20.
4. ↑  "Movies, TV and Celebrities" (inilis). IMDb. Archived from the original on 2018-02-19. İstifadə tarixi: 10.12.20.
5. ↑  "Marcia Cross Is Sharing Her Anal Cancer Story in the Hopes of Ending the 'Stigma'" (ingilis). Archived from the original on 2022-08-31. İstifadə tarixi: 10.12.20.
**Karla Olivares Sousa** (*isp.*  *Karla Olivares Souza*, 11 dekabr 1985, Mexiko) — meksikalı aktrisa, müğənni və modeldir. ABC-nin "How to Get Away with Murder" (*Cinayətdən necə yayınmaq olar?*) serialında Lorel Kastillo/Kastiyo (*isp.*  Laurel Castillo) rolunda çəkilərək, məşhurlaşıb.

Həyatı
------

Karla Sousa Mexiko şəhərində anadan olub. Atası Çilidən, anası isə Meksikadandır. 1993-cü ildə 7 yaşlı Karla "Aspen Extreme" filmində çakilmək üçün dəvət alır. Elə bu filmdən başlayaraq Karlanın sənətə marağı başlayır. Nəticədə valideynləri qızının təhsilini fikirləşərək onu Fransaya və İngilitərəyə göndərirlər. İngiltərədə Kral Mərkəzi Nitq və Dram Məktəbində (Royal Central School of Speech and Drama) təhsil alıb. Rusiyada ən yaxşı aktyor məktəblərindən biri olan Moskva şəhərində yerləşən Moskva İncəsənət Teatrı şirkətinə təqaüd aldı.

Sənətini 2009-cu ildə "Sevgi yayı" (*Verano De Amor*) Meksika serialında çəkilərək başlayır. Sonradan "Şimal qəhrəmanları" (*Los Héroes del Norte*) və "Klinika" (*La Clinica*) kimi komediya serialarında (*ing.*  *Situation Comedy*) çəkilməyə başladı. Daha sonra uğur qazanmış "Biz zadəganlarıq" (*Nosotros, los Nobles*) və "Təlimatlar daxil deyil" (*No se aceptan devoluciones*) filmlərində də çəkilib. Sənətini ABŞ-da davam etdirmək üçün, 2014-cü ildə Sousa Los-Anceles-ə köçür. Eyni ildə də Şonda Rayimsin (*ing.* Shonda Rhimes) "How to Get Away with Murder" ("Cinayətdən necə yayınmaq olar?") serialında əsas qadın rollarının birini alır. Karla ispan, ingilis, fransız dillərində səlis danışır. 2014-cü ildə Sousa Marşal Trenkmana ərə gedir. Cütlüyün 2 uşağı var. Qızının adı Xianadır (aprel 2018), oğlunun adı isə Lukadır (12 iyun 2020).

Filmoqrafiya
------------

* "Aspen-ən çətin enmə" 1993 (*Aspen Extreme*)
* "Terminal" 2008 (*Terminales*)
* "Sevgi yayı" 2009 (*Verano de amor*)
* "Naməlum şəxslər" 2010 (*Persons Unknown*)
* "Tekilanın təsiri" 2010 (*El efecto tequila*)
* "Şimal qəhrəmanları" 2010–2011 (*Los Héroes del Norte*)
* "-"(*From Prada to Nada*) 2011
* "-"(*Niño Santo*) 2011
* "Əziz Vətən" 2012 (*Suave patria*)
* "Klinika" 2012 (*La Clinica*)
* "-"(*Lado B*) 2012
* "31 gün" 2013 (*31 días*)
* "-"(*Me Late Chocolate*) 2013
* "Biz zadəganlarıq" 2013 (*Nosotros, los Nobles*)
* "Təlimatlar daxil deyil" 2013 (*No se aceptan devoluciones*)
* "Cinayətdən necə yayınmaq olar?" 2014–2019 (*How to Get Away with Murder*)
* "Qürub" 2016 (*Sundown*)
* "Uşağın nə günahı var?" 2016 (*¿Qué culpa tiene el niño?*)
* "Hər kəs kimisə sevir" 2016 (*Todos queremos a alguien*)
* "-"(*Crossbow*) 2019
* "-"(*Jacob’s Ladder*) 2019

İstinadlar
----------

1. ↑  .

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |
| Tematik saytlar | AllMovie · AlloCiné · Česko-Slovenská filmová databáze · IMDb · Kinopoisk |
| Normativ yoxlama | LCCN: ns2014003779 · VIAF: 194160483608804990445 · WorldCat VIAF: 194160483608804990445 |
Bu adın digər istifadə formaları üçün bax: Qarabağ müharibəsi memorialı.

**Qarabağ müharibəsi memorialı** (*erm.* Արցախյան ազատամարտի հուշահամալիր, *Artsaxyan azatamarti huşahamalir*) — Azərbaycanın Tərtər rayonu ərazisində yerləşən Talış kəndində Qondarma Dağlıq Qarabağ Respublikası tərəfindən Birinci Qarabağ müharibəsi (1988–1994) üçün ucaldılan memorial kompleksi. 1990-cı illərdə ucaldılan memorial həmçinin, İkinci Dünya müharibəsində həlak olan erməni əsilli döyüşçülər üçündür.

Tarixi
------

Qarabağ müharibəsi memorialı Qondarma Dağlıq Qarabağ Respublikası (DQR) tərəfindən 1990-cı illərdə ucaldılmışdır. Memorial kompleksi ümummilli əhəmiyyətli abidə kimi Qondarma DQR-nın daşınmaz tarix və mədəniyyət abidələri siyahısına "062" nömrəsi altında daxil edilmişdir.

2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün Vətən müharibəsi başladılmışdır. Azərbaycan hərbçiləri 3 oktyabr tarixində Tərtər rayonunun Talış kəndini tamamilə işğaldan azad etmişdir. Döyüşlər zamanı memorial dağılmışdır.

Təsviri
-------

Memorial kompleksinin hündürlüyü 48 metr, eni 38 isə metrdir. Memorial 3 hissədən – iki qartal heykəlindən, daşlardan və İkinci Dünya müharibəsində həlak olan Talış kəndi sakinləri üçün xatirə lövhəsindən ibarətdir.

İstinadlar
----------

1. 1 2 3  Թալիշ գյուղի Արցախյան ազատամարտի հուշահամալիրի մասին տեղեկություններ Արցախի Հանրապետության հուշարձանների տեղեկատվական շտեմարանում, (արխիվացված 18․03․2021թ․)։
2. 1 2  2020 թվականի հայ-ադրբեջանական պատերազմից հետո Ադրբեջանի վերահսկողության ներքո անցած պատմամշակութային հուշարձանների ավերման մասին տեղեկություններ, (արխիվացված 11․03․2021թ․)։]
3. ↑  "Son dəqiqə: Daha bir neçə kəndimiz azad olundu - Prezidentdən şad xəbər". Teleqraf.com (az.). 3 oktaybr 2020. 2020-10-16 tarixində arxivləşdirilib. İstifadə tarixi: 10 iyul 2021.
**İnternet mem** və ya **İnternet fenomen** — internetdə və ya Kütləvi İnformasiya Vasitələrində bir neçə gün ərzində məşhurlaşmış şəxs, heyvan, hadisə, video, əşya, şəkil və s. deyilir. İnternet fenomenlər və ya internet memlər əsasən müəyyən internet saytlar və YouTube, Facebook və Twitter kimi sosial şəbəkələr vasitəsilə məşhurlaşmalar bura daxildir.

Azərbaycanda internet mem
-------------------------

Azərbaycanda internet fenomenlərin yaranması və məşhurlaşması əsasən 21-ci əsrdən başladı. Beləki, Azərbaycanda internet istifadəçilərin sayının artması, sosial şəbəkələrin çox böyük nüfuzla istifadə edilməsi tez bir zamanda Azərbaycanda internet sayəsində məşhurlaşmış insanların meydana çıxmasına səbəb oldu. Bunlara "Prostoy vətəndaş", "Alqasım oğlanı", "Tağı Əhmədov", "Daşqınov Fəlakət Sunami oğlu", "Tı kto takoy? Davay, do svidaniya!", "Əhalinin şeyi ilə oynamayın!", "327 milyon əhali", "Toyda xeyir-dua", "Ayə, hareyə gedirsən, ayə?" və s. kimi internet hadisələr aiddir.

Həmçinin bax
------------

* Doge (mem)

İstinadlar
----------

Xarici keçidlər
---------------

* Azərbaycanın internet fenomenləri — YouTube
**Elman Elsevər** (*Elman İsaq oğlu Mirzəyev*; 3 oktyabr 1948, Laçın) — SSRİ Jurnalistlər İttifaqının üzvü (1980).

Həyatı
------

Elman Mirzəyev 1948-ci il oktyabrın 3-də Laçın şəhərində ziyalı ailəsində anadan olub. İlk şeiri 1965-ci ilin noyabr ayında Kənd həyatı qəzetində çap olunub.

1966-cı ildə Laçın şəhər 1 saylı orta məktəbini bitirmiş, Laçın internat məktəbində kitabxanaçı işləmişdir. 1967-ci ildə Azərbaycan Dövlət Universitetinin (indiki BDU) jurnalistika fakültəsinə daxil olmuşdur.

Tələbəlik illərində, eləcə də universiteti bitirdikdən sonra "Kommunist", "Sovet kəndi", "Bakı", "Azərbaycan gəncləri", "Bakinskiy raboçi", Kənd həyatı, "Vışka", "Molodyoj Azerbaydjana" qəzetlərində və "Kirpi", "Azərbaycan", "Ulduz" jurnallarında işıq üzü görən bədii, publisistik yazıları həmişə bənzərsizliyi ilə diqqət çəkib. Oçerk və hekayələri dəfələrlə Azərbaycan Dövlət Radiosunda keçirilən müsabiqələrdə qalib gəlib..

1980-ci ildə SSRİ Jurnalistlər İttifaqına qəbul edilib və həmin ildən 1991-ci ilədək Azərbaycan Jurnalistlər İttifaqının Laçın rayon təşkilatının katibi olub. İki dəfə Azərbaycan Jurnalistlərinin qurultayında rəyasət heyətinə üzv seçilib.

Bir müddət Maarif nazirliyinin nəşriyyatında korrektor, Laçın Rayon Bədən Tərbiyəsi və İdman Komitəsinin sədri işləmişdir. Hərbi xidmətdən sonra Şuşa şəhərindəki Şuşa qəzetində kənd təsərrüfatı şöbəsinin 3 il müdiri olmuşdur. Elman müəllim sonrakı illərdə Azərbaycan Dövlət Teleradio şirkətində jurnalist və ssenarist kimi fəaliyyət göstərmişdir.

Müxtəlif illərdə Laçın qəzetində şöbə müdiri, məsul katib, redaktor müavini vəzifələrində çalışmışdır. Sonralar Laçın rayon Audit şöbəsinin rəisi və digər işlərdə çalışıb.

İstinadlar
----------

1. 1 2  "Bu dünyaya şair kimi baxanda ..." Vətən səsi qəzeti (az.). vetensesi.qmkdk.gov.az. 2021-10-12 tarixində arxivləşdirilib. İstifadə tarixi: 12 oktyabr 2021.
2. ↑  "Laçın yurdu" jurnalı, № 1(4), 2012, Bakı, "Bəxtiyar-4" nəşriyyatı, 2012.
3. ↑  "Laçın yurdu" jurnalı, № 4(11), 2013, Bakı, "Bəxtiyar-4" nəşriyyatı. səh. 8.
4. ↑  "Laçın yurdu" jurnalı,№ 2(2),2011, Bakı, "Nurlar",2011. səh.46.

Xarici keçidlər
---------------

* Elman Elsevərin şeiri Roma Xosrovun ifasında
**Duqlas Kenni** (ing. *Douglas Kenney* 10 dekabr, 1946 – 27 avqust, 1980) — amerikalı komediyaçı. Məşhur yumor jurnalı olan "National Lampoon"-un yaradıcısı və yazıçısı. Həmçinin *"Animal House"* və *"Caddyshack"* kimi kult filmlərin də ssenari müəllifi və istehsalçısı idi.

Həyatı
------

Duqlas Kenni 10 dekabr, 1946-cı ildə Floridada dünyaya gəlmişdi. Daha uşaq yaşlarında olarkən ailənin sevimlisi olan böyük qardaşı vəfat edir. Bu hadisədən sonra Duqlas özünü daim ölmüş qardaşının kölgəsində hiss edir və buna görə də ailəsi ilə arasında müəyyən problemlər yaranır. İlk təhsilini katolik məktəbində alan Duqlas Kenni daha sonradan Harvard Universitetində təhsilini davam edir. Burada o, öz yaxın dostu Henri Bird ilə birlikdə universitein yumor jurnalı olan *The Harvard Lampoon* jurnalını yaradır. Henri ilə birgə parodiya romanları və zarafatlar yazan Duqlas daha sonradan məşhurluq qazanacaq National Lampoon jurnalının əsasını da burada qoyur. 1970-ci ildə yaratdıqları jurnal qısa müddətdə bütün ölkə arasında ən çox oxunan jurnallardan birinə çevrilir. Öz absurd və sürrealist tərzi ilə amerikan yumorunu yeni səviyyəyə daşıyan jurnal özünün böyük kütləsini yaratmağı bacarır. Duqlas Kenni bu uğurdan sonra öz komediyaçı dostları ilə birlikdə jurnalın radio formasını da yaratmaq qərarına gəlir və bu sahədə də uğur qazanmağı bacarır. Jurnalın və radio verilişinin çox sevilməsindən sonra film sahəsinə də keçid edən Duqlas Kenni 1978-ci ildə Con Beluşi, Kevin Beykon, Tim Metison kimi komediyaçılarla bir yerdə komediya janrının əfsanə filmlərindən hesab edilən *"Animal House"* filmini yazır və istehsal edir. Film çox böyük maraqla qarşılanır və komediya janrında ən çox gəlir əldə edən film ünvanını qazanır. Filmin gətirdiyi bu uğurdan sonra 1980-ci ildə *"Caddyshack"* adlı ikinci filmi də yayımlanır. İlk film qədər olmasa da, bu film də izləyicilər tərəfindən sevilir və olduqca uğur qazanır. Duqlas Kenni sayəsində sonradan məşhurluq qazanan bir çox komediyaçı özünü insanlara tanıda bilir və bu komediyaçılarla 1975-ci ildən başlayıb, hələ də davam edən məşhur *"Saturday Night Live"* televiziya şousu qurulur. Duqlas bu şounun ondan oğurlandığını düşündüyü üçün şouya nifrət edirdi.

Ölümü
-----

Alkoqol və narkotik aludəçiliyindən əziyyət çəkən Duqlas Kenni *"Caddyshack"* filminin premiyerasında bu səbəblə yaşanan problemlərdən sonra yaxın dostu olan aktyor Çevi Çeyz və sevgilisi Ketrin Volkerin təşviqi ilə Havaydakı istirahət mərkəzinə gedir. Burada müalicə alan və zehnini rahatlamağa çalışan Duqlas nə qədər çalışsa da, aludəçiliyindən uzaq qala bilmir və yenidən narkotik maddə qəbul etməyə başlayır. Bütün bunların nəticəsi ilə depressiyaya düşən Duqlas Kenni 27 avqust, 1980-ci ildə özünü Havaydakı bir yamacdan ataraq intihar etmişdi.

1. 1 2  Douglas C. Kenney // Internet Speculative Fiction Database (ing.). 1995.
2. ↑  *Bibliothèque nationale de France* BnF identifikatoru (fr.): açıq məlumat platforması. 2011.
3. ↑  Freebase Data Dumps. Google.
**Sinizm** və ta **kinizm** (*lat.* Cynismus; q.yun. Kυνισμός) — əxlaq normalarına, mədəni dəyərlərə və ədəb ideyalarına açıq olan, onları qətiyyətlə rədd edən və nifrət edən münasibət, ümumi qəbul edilmiş əxlaq normalarına mənfi, nihilist münasibət, hakim ideologiyanın rəsmi doqmaları.

Sinizm müəyyən mənəvi dəyərlərə şüurlu və nümayişkaranə etinasızlığı ifadə edən davranışdır.

Etik ritualları praktiki problemlərin həllinə müdaxilə edən və ya lazımsız hesab edən, mərhəmət, yazığı gəlmə, utanma, empatiya və s. kimi davranış motivlərini şəxsi maraqlara uyğun olmayan kimi qəbul edən dünyagörüşü .

İnanclarda və davranışlarda sinizm şəxsi məqsədlərinə çatmaq üçün hər cür vasitəyə əl atmağa hazır olan insanlara (**kiniklərə**) xasdır.

Başqaları tərəfindən kinik kimi qəbul edilən davranış bəzən cəmiyyətin qınağına səbəb olur və münaqişəyə səbəb olan amildir.

Sinizm əxlaqi relyativizmdən fərqli olaraq (əxlaqi prinsiplərin nisbiliyinə, onların subyekt və şəraitdən asılılığına münasibət verir) qəsdən aşağılamaya, həm öz motivlərinin, həm də davranış normalarının təfsirində qəsdən sadələşdirməyə münasibət müəyyən edir və digər insanların motivləri, prinsiplərin devalvasiyasına münasibət, "yüksək", "transpersonal" kimi qəbul edilən bütün sahədir.

Vulqar sinizm sosial və mədəni proseslərdən kənar şəxslərə, sosial və mədəni cəhətdən zəif qruplara ən çox xas olan "yüksək", "prinsipial" kimi çıxış edənlərə istehzalı və ironik münasibətdir .

Həmçinin bax
------------

* Nihilizm
* Kinik məktəbi

İstinadlar
----------

1. ↑  Цинизм — Толковый словарь русского языка Ушакова
2. ↑  Цинизм — Малый академический словарь
3. ↑  Цинизм — Современный толковый словарь русского языка Ефремовой
4. ↑  Цинизм — *Романова Н. Н. Филиппов А. В.* Словарь. Культура речевого общения: этика, прагматика, психология, 2010 г.
5. ↑  Цинизм — Энциклопедия социологии, 2009
6. ↑  Цинизм — статья из «Политическая наука: Словарь-справочник», 2010 г.
7. ↑  ЦинизмŞablon:Недоступная ссылка — *Анцупов А. Я. Шипилов А. И.* Словарь конфликтолога, 2009 г.
8. ↑  Цинизм «непереходного» общества
*Л. Д. Гудков* Вестник общественного мнения: Данные. Анализ. Дискуссии. 2005. № 2 (76). С. 43-62
9. ↑  Перерождения «советского человека». *Л. Д. Гудков* // Одиссей: человек в истории. 2007.
**Adam oğurluğu** — gizli və ya aşkar şəkildə, yaxud aldatma yolu ilə şəxsi ələ keçirməyə, onu təbii mikrososial mühitindən çıxarmağa, yaşadığı yerdən köçürməyə, sonra isə öz iradəsinə zidd olaraq başqa yerdə saxlamağa yönəlmiş məqsədyönlü, qanunsuz əməl.

Əksər hallarda, bu, eqoist məqsədlərlə törədilir və oğurlanmış şəxsin qohumlarından və ya yaxınlarından fidyə almaq, habelə bu şəxsləri qaçıranlar üçün zəruri olan hərəkətləri etməyə məcbur etmək məqsədi daşıyır.

Hüquqi qiymətləndirmə
---------------------

17 dekabr 1979-cu ildə Birləşmiş Millətlər Təşkilatı girov götürmə cinayətini beynəlxalq hüquqi müstəvidə təsbit edən "Əsirlərin girov götürülməsinə qarşı Beynəlxalq Konvensiya"nı qəbul etdi. Bununla belə, girov götürmə institutu bizim dövrümüzdə həm terror aktları şəklində, həm də zorla tutulan şəxs deyil, onun sənədləri və ya nəqliyyat vasitələri ilə "dolayı" girov saxlama formasında mövcud olmaqda davam edir.

Azərbaycan Respublikasının Cinayət Məcəlləsinin 144-cü maddəsi adam oğurluğuna həsr olunub.

Statistika
----------

**Dünyada adam oğurluğunun ən qaynar nöqtələri**|  | 1999  | 2006  |
| --- | --- | --- |
| 1 | Kolumbiya | Meksika |
| 2 | Meksika | İraq |
| 3 | Braziliya | Hindistan |
| 4 | Filippin | Cənubi Afrika |
| 5 | Venesuela | Braziliya |
| 6 | Ekvador | Pakistan |
| 7 | MDB | Ekvador |
| 8 | Nigeriya | Venesuela |
| 9 | Hindistan | Kolumbiya |
| 10 | Cənubi Afrika | Banqladeş |

Həmçinin bax
------------

* Girov
* İtkin düşmə
* Stokholm sindromu

İstinadlar
----------

1. ↑  Международная конвенция о борьбе с захватом заложников от 17 декабря 1979 года Arxiv surəti 10 mart 2014 tarixindən Wayback Machine saytında Официальный текст.
2. ↑  Azərbaycan Respublikasının Cinayət Məcəlləsi
3. ↑  
*Rachel Briggs.* "The Kidnapping Business". Guild of Security Controllers Newsletter (ingilis). London: Foreign Policy Centre. 2001. /. 2004-02-27 tarixində arxivləşdirilib.
4. ↑  Kidnapping is a booming business (PDF) (ingilis). Netherlands. 2008. /. 2011-07-20 tarixində arxivləşdirilib (PDF).
Uzungöldən görüntü
**Uzungöl** (*türk.* Uzungöl) — Türkiyənin Trabzon əyalətinin Çaykara ilçesində yerləşən göl. Uzungöl həmçinin gölün ətrafındakı kəndin adıdır. Göl Trabzon şəhər mərkəzindən *99km*, Çaykara ilçe mərkəzindən *19km* uzaqlıqdadır. Uzungöl yamaclardan düşən qayaların Haldizen dərəsinin qabağını kəsməsiylə yaranıb. Sıx meşələri, təbii gözəlliyi turistləri özünə cəlb etməkdədir.

Coğrafiyası
-----------

Türkiyənin Soğanlı və Qaçqar sıradağlarının kəsişməsində yerləşir. İynəyarpaqlı meşələrin olması və yağışlı ərazidə olması ərazinin daim yaşıl görünməsinə şərait yaradır. Dəmirqapı dağları və Soğanlı dağlarında 60 dan çox endemik bitki növü var. Bu ərazidə *59 məməli heyvan*, *250 quş* növü yaşayır.

Tarixi
------

Göl qayaların qoparaq Haldizən dərəsinin önünü kəsməsi nəticəsində yaranmışdır. İlk dəfə 1568-ci ildə rumca "Saraho" adı altında mənbələrdə yer almışdır. Daimi yaşayış isə 1650-ci illərdən sonra başlamışdır. Məskunlaşma müsəlman olmayan 12 tayfa ilə başlayaraq, daha sonra müsəlmanların da yerləşməsi ilə 229 tayfaya çatmışdır. 1948-ci ildən tamamən Çaykara bölgəsinə aid edilmişdir. 1969-cu ildə 6360 qanunla nizamlanan Uzungöl bələdiyyəsi yaradılmışdır.

Coğrafiyası
-----------

Uzungöl Trabzondan 99 km, Çaykaradan 19 km uzaqlıqdadır. Türkiyənin yağışı bol meşələrinə malik Soğanlı və Kaçuar sıra dağlarının birləşdiyi yerdədir. Bu bölgə eyni zamanda yer kürəsinin mülayim iqlim qurşağında yerləşən ən qədim meşələrinə ev sahibliyi edir. Bol yağış və mülayim iqlim sayəsində ilin bütün fəsillərində yaşıllıqdır. Ərazisindəki Dəmirqapı və Soğanlı dağlarında 60-dan çox endemik bitki növü tapılmışdır. Heyvanat aləmi də olduqca zəngindir. "Uzungöl ətraf mühit qoruğ"unda 59 ədəd məməli və 250 ədəd quş növü qeydə alınmışdır. Məməlilərdən boz ayı, canavar, çaqqal, tülkü, qaban, vaşaq, porsuq, su samuru, çəngəlbuynuzlu dağkeçisi və s. növlər yaşayır. Bitki örtüyü 125 yarımnöv, 311 cins və cəmi 658 ədəd bitki taksonundan ibarətdir. Uzungöl Qaradəniz iqliminə sahibdir. Bütün il leysan yağışlar yağır. 1998-2008-ci illər ərzində ən aşağı temperatur -12℃ olmuşdur.

Əhalisi
-------

Əhalinin sayı ildən ilə getdikcə azalır.

* 1985-ci il -2942 nəfər
* 1997-ci il -2797 nəfər
* 2007-ci il -1588 nəfər

İqtisadiyyatı
-------------

Kənd təsərrüfatı və heyvandarlıq yalnız öz əhalisini qida ilə təmin edəcək səviyyədədir. Sənaye sektoru inkişaf etməmişdir. Lakin turizm sektoru yetərincə inkişaf etmiş və buna bağlı olaraq turizm və otelçilikdə çoxlu iş yerləri mövcuddur. Çoxsaylı otel, pansionat və istirahət kompleksləri ilboyu xidmət göstərir.

İstinadlar
----------

Xarici keçidlər
---------------

* Uzungöl
**Open Web Foundation** (**OWF**) — inkişaf etməkdə olan veb texnologiyaları üçün spesifikasiyaların hazırlanması və qorunmasına həsr olunmuş ABŞ qeyri-kommersiya təşkilatı. Fond "Apache Software Foundation" (ASF) kimi açıq mənbə modelini izləyir. İştirak edən şəxslər arasında "Apache"nin vitse-prezidenti və idarə heyətinin üzvü Geyr Maqnusson və "O'Reilly Media"nın baş direktoru Tim O'Rayli var.

Tarixi
------

"Open Web Foundation" 24 iyul 2008-ci ildə "O'Reilly Open Source Convention" (OSCON) elan edilmişdir. "Facebook", "Google", "MySpace", "Six Apart", "Plaxo" və s. OWF-i dəstəklədiyini açıqlamışdır. OWF vasitəsilə "Google" və "Facebook" indi "Facebook Connect" və "OpenSocial" platformaları arasındakı fikir ayrılıqlarını həll edə biləcəkləri uyğun məkana sahibdirlər, həmçinin istifadəçilərinin bir-biri ilə əlaqə saxlaması üçün standart üsul üzərində işləyirlər. OWF, həmçinin bu protokolların və inkişaf etməkdə olan texnologiyaların qarşılıqlı əlaqəsinə dair texniki təfərrüatları, eləcə də siyasət təfərrüatlarını təqdim edir.

Tənqidi
-------

2008-ci ildə "Microsoft"dan Dare Obasanxo "Open Web Foundation"nun əməkdaşlarının IETF və ya digər tənzimləmə standartlarından yan keçməkdə ittiham etmişdir.

Sənaye dəstəyi
--------------

Veb saytına görə, "Open Web Foundation" aşağıdakı şirkətlər və təşkilatlar tərəfindən dəstəklənir:

* BBC
* Facebook
* Google
* Microsoft
* Mənim Ərazim
* O'Reilly
* Plaxo
* Six Apart
* SourceForge
* Vidoop
* Yahoo

İdarəetmə
---------

"Open Web Foundation" üzvlük əsaslı bir təşkilatdır. Fondun üzvləri doqquz nəfərdən ibarət İdarə Heyətini seçirlər.

17 avqust 2009-cu il tarixinə seçilmiş hazırkı İdarə Heyətinin üzvləri: 

* Breydi Brim-DeForest
* Tantek Çelik
* DeVitt Klinton
* Kris Messina
* Devid Rekordon
* Lourens Rozen
* Devid Rudin
* Geyb Vaçob

Həmçinin bax
------------

* Apache Software Foundation
* Ümumdünya Şəbəkəsinin tarixi
* Açıq standart
* Veb platforması

İstinadlar
----------

1. ↑  "Announcing the Open Web Foundation". Open Web Foundation. 2008-07-25 tarixində orijinalından arxivləşdirilib.
2. ↑  "Open Web Foundation to Keep Data 'Open'". eWeek. 25 July 2008.
3. ↑  "Open Web Foundation a new club for standards makers". CNET. 2012-10-23 tarixində orijinalından arxivləşdirilib. İstifadə tarixi: 2008-07-25.
4. ↑  *Cubrilovic, Nik.* "Open Web Foundation Officially Launches". Washington Post. July 24, 2008. November 6, 2012 tarixində arxivləşdirilib. İstifadə tarixi: May 20, 2010.
5. ↑  "Open Web Foundation formed". The Industry Standard. 2013-02-04 tarixində orijinalından arxivləşdirilib.
6. ↑  "Hey kids - get off of my lawn". Tech Crunch. 2011-07-04 tarixində arxivləşdirilib. İstifadə tarixi: 2023-12-14.
7. ↑  "Official Confirmed OWF Election Results!!!". 2012-11-07 tarixində arxivləşdirilib. İstifadə tarixi: 2023-12-14.

Xarici keçidlər
---------------

* The Open Web Foundation Web Site
**Seqment** — dairənin qövsü ilə bu qövsə söykənən vətər ilə əhatə olunan hissəsinə deyilir.

{\displaystyle 1^{0}.} Ədəd oxunun seqmenti-ədədi parçanın sinonimi.

{\displaystyle 2^{0}.} Qabarıq müstəvi fiqurunun seqmenti- Əgər fiqur hər hansı əyri ilə məhdudlanıbsa, fiqurun hər hansı vətəri və əyrinin bu vətərə uyğun qövsü ilə məhdudlanmış hissəsi.

Radius {\displaystyle R=h+d=h/2+c^{2}/8h}

Qövsün uzunluğu {\displaystyle s=\theta R} (haradakı {\displaystyle \theta } bucağı radianla ifadə olunmuşdur)

Vətərin uzunluğu {\displaystyle c=2R\sin {\frac {\theta }{2}}=R{\sqrt {2-2\cos \theta }}=2{\sqrt {h(2R-h)}}}

Hündürlük, bəzən onu seqmentin oxu da adlandırırlar, {\displaystyle h=R\left(1-\cos {\frac {\theta }{2}}\right)=R-{\sqrt {R^{2}-{\frac {c^{2}}{4}}}}}

Bucaq {\displaystyle \theta =2\arccos {\frac {d}{R}}}

Dairəvi seqmentin sahəsi aşağıdakı düsturla hesablanır:

{\displaystyle S={\frac {1}{2}}R^{2}(\theta -\sin \theta )},

haradakı {\displaystyle \textstyle \theta } — bucaq radianla ifadə olunub.

{\displaystyle S=R^{2}\arccos \left({\frac {R-h}{R}}\right)-(R-h){\sqrt {2Rh-h^{2}}}}

{\displaystyle S=R^{2}\arccos \left({\frac {d}{R}}\right)-d\,{\sqrt {R^{2}-d^{2}}}}

{\displaystyle S=R^{2}\arcsin \left({\frac {c}{2R}}\right)-{\frac {c}{4}}\,{\sqrt {4R^{2}-c^{2}}}}

{\displaystyle S={\frac {1}{4}}\left(h^{2}+{\frac {c^{4}}{16h^{2}}}+{\frac {c^{2}}{2}}\right)\arccos \left({\frac {c^{2}-4h^{2}}{c^{2}+4h^{2}}}\right)-{\frac {1}{4}}\left({\frac {c^{3}}{4h}}-hc\right)}

{\displaystyle 3^{0}.} Qabarıq fəza fiqurunun (cismin) seqmenti-Əgər cisim müəyyən səthlə hüdudlanıbsa, bu fiqurun kəsən müstəvi ilə müstəvinin səthdən ayırdığı hissənin arasında qalan hissəsi.Məsələn, kürə seqmenti kürənin ,onu kəsən müstəvi ilə sferanın hissələrindən biri arasında qalan hissəsidir. Kürə seqmentinin həcmi

{\displaystyle V=\pi H^{2}\left(R-{\frac {H}{3}}\right)}

düsturu ilə hesablanır. Burada {\displaystyle H} seqmentin hündürlüyü, {\displaystyle R} kürənin radiusudur.

İstinadlar
----------